Դասթին Հոֆման

Դասթին Հոֆման (, իսկական անուն ազգանունը՝ Դասթին Լի Հոֆման, ), ամերիկացի դերասան։

Նկարահանվել է ամերիկյան նշանավոր շատ ռեժիսորների հայտնի ֆիլմերում։ Դասթին Հոֆմանը իր խաղացած դերերով և ստացած մրցանակներով, արժանի է կոչվելու ամերիկյան բոլոր ժամանակների լավագույն դերասաններից մեկը։ Հատկապես տպավորիչ են նրա խաղացած հոգեբանական, մելոդրամիկ բարդ դերերը։

 Կենսագրություն 
Դասթին Լի Հոֆմանը ծնվել է 1937 թվականի Լոս-Անջելեսում (նրան կոչել են Դասթին ի պատիվ Դասթին Ֆարնումի ամերիկյան պարող ու համր կինոյի դերասան)։ Նրա նախնիները Ռուսական կայսրությունից և Ռումինիայից են։ Մի առիթով Հոֆմանը ասել է, որ նրանք թերևս աթեիստներ են եղել։ 
Հայրը՝ Գարրի Հոֆմանը (մահացել է 1946 թ.) աշխատել է Columbia Pictures ընկերությունում, տարբեր մասնագիտություններով՝ բեմադրող նկարիչի օգնական, դեկորացիաների ձևավորող, ռեկվիզիտոր և այլն։ Փորձել է նաև բացել սեփական բիզնես՝ «Harry Hoffman Furniture Company» կահույքի արտադրամասը, սակայն անհաջողԴասթին Հոֆմանի կենսագրություն Yahoo! Movies կայքում, ապա աշխատել է կահույքի վաճառքի գործակալ։ Մայրը՝ Լիլլան, ջազային դաշնակահարուհի էր (1909 - 1981)։ 

Դասթինը ընտանիքում երկրորդ երեխան էր։ Մեծ եղբայրը՝ Ռոնալդը, հաջողակ փաստաբան և էկոնոմիստ էր։ Մայրը Դասթինին երաժշտության դասեր է տվել երբ նա 5 տարեկան էր։ Նա նույնիսկ ուզում էր դառնալ ջազ երաժիշտ։ Արդեն դպրոցից սկսած նա հետաքրքրվում է թատրոնով և կինոյով։ 1995 թվականին ավարտելով Լոս Անջելեսի դպրոցը ընդունվում է Սանտա-Մոնիկայի երկամյա ուսուցմամբ քոլեջը։ Մեկ տարի անց կիսատ թողնելով այնտեղ ուսումը սկսում է հաճախել ԱՄՆ-ի ամենահին պետական թատրոններից մեկի՝ «Pasadena Playhouse» դերասանական կուրսերին։

 Անձնական կյանք 
150px|մինի|աջից|Դասթին Հոֆմանը ընտանիքի անդամների հետ միասին
Դասթին Հոֆմանը երկու անգամ է ամուսնացել։

Նրա առաջին կինը Էնն Բյոռնն էր (ծն. 1943 թ.), նրանք ամուսնացել են 1969 թվականին մայիսի 4-ին։ Նրանք ունեցել են երկու աղջիկ՝ Կարինը (ծն. 1966, մինչև օրինական ամուսնությունը), ով հետագայում որդեգրվել է Հոֆմանի կողմից և Ջենը (ծն. 1970)։ Նրանց համատեղ ամուսնական կյանքը կարելի է ասել չի ստացվում և 1980 թվականի հոկտեմբերի 6-ին ամուսնալուծվում են։

Ամուսնալուծությունից մի քանի օր անց՝ 1980 թվականի հոկտեմբերի 12-ին, Հոֆմանը ամուսնանում է փաստաբան Լայզա Գոտտսգենի հետ։ Նրանք ունեցել են 4 երեխա՝ Ջեկոբ Էդուարդս (1981), Ռեբբեկա (1983), Մաքսվելլ Գեոֆրի (1984) և Ալեքսանդրա Լիդիա (1987)։

Դերասանը ընկերական մոտիկ կապերի մեջ է հայտնի դերասաններ Ուորեն Բիթիի, Ռոբերտ Դյուվալի և իր ուսանողական ընկեր Ջին Հեքմենի հետ։

 Քաղաքականություն 
Դասթին Հոֆմանը ունի լիբերալ հայացքներ։ Նա երկար ժամանակ աջակցում էր ԱՄՆ-ի դեմոկրատական կուսակցությանը և անկախ թեկնածու Ռալֆ Նեյդերին։

1997 թվականին Հոլիվուդի մի քանի այլ աստղերի ու հայտնի կինոդեմքերի հետ ստորագրում է գերմանիայի կանցլեր Հելմուտ Քոլին ուղղված բաց նամակ, որը տպագրվում է «International Herald Tribune» թերթում։ Նամակը վերաբերվում էր Գերմանիայի Սաենտոլոգիայի կրոնական ուղղության հետևորդների իրավունքների պաշտպանությանը։

 Ֆիլմագրություն 
Սկզբնականում շրջանում խաղացել է հեռուստաֆիլմերում, սկսած 1961 թվականից, իսկ կինոյում առաջին դերը 1967 թվականին «Վագրի ելքը» ֆիլմում էր, իսկ նույն տարում նրա մասնակցությամբ «Շրջանավարտը» ֆիլմը լուրջ հաջողություն ունեցավ։

Ընդհանուր թվով խաղացել է 70-ից ավելի ֆիլմերում, 5 ֆիլմի պրոդյուսեր է։ Առավել նշանավորներ ֆիլմերն են.
 տարի  ֆիլմ  ռեժիսոր  խաղընկերներ 1967  «Շրջանավարտը»  Մայք Նիկոլս  Էնն ԲանքրոֆթՔեթրին Ռոսս 1969  «Կեսգիշերային կովբոյ»  Ջոն Շլեյզինգեր  Ջոն Վոյթ 1969  «Ջոն և Մերի»  Պիտեր Յեթս  Միա Ֆերրոու 1970  «Փոքր մեծ մարդը»  Արթուր Փեն  Ֆեյ Դանաուեյ 1971  «Ծղոտե շներ»  Սեմ Պեկինպա  Պիտեր ՎոնԴևիդ Ուորներ 1972  «Ալֆրեդո, Ալֆրեդո»  Պիետրո Ջերմի   1973  «Թիթեռնիկ»  Ֆրանկլին Ջեյ Շեֆֆներ  Սթիվ ՄակՔուին 1974  «Լեննի»  Բոբ Ֆոսս   1976  «Ողջ նախագահական շքախումբը»  Ալան Պակուլա  Ռոբերտ ՌեդֆորդՖարիդ Մյուրեյ ԱբրահամՋեք ՈւորդենՋեյսոն Ռոբարդս 1976  «Մարաթոնի մասնակիցը»  Ջոն Շլեյզինգեր  Լոուրենս ՕլիվիեՌոյ Շայդեր 1979  «Ագաթա»  Մայքլ Էպտեդ  Թիմոթի ԴալտոնՎանեսա Ռեդգրեյվ 1979  «Կրամերն ըննդեմ Կրամերի»  Ռոբերտ Բենտոն  Մերիլ Սթրիփ 1982  «Թութսի»  Սիդնի Փոլաք  Ջեսիկա ԼենգԲիլլ ՄյուռեյՋինա Դևիս 1987  «Իշտար»  Էլեյն Մեյ  Ուորեն ԲիթիԻզաբել Աջանի 1988  «Անձրևի մարդը»  Բարի Լևինսոն  Թոմ ՔրուզԲոնի Հանտ 1990  «Դիկ Թրեյսի»  Ուորեն Բիթի  Ալ ՊաչինոՄադոննա 1991  «Բիլլի Բատգեյթ»  Ռոբերտ Բենտոն  Բրյուս ՈւիլիսՆիկոլ ԿիդմանՍթիվ Բուշեմի 1991  «Կապիտան Կրյուկ»  Սթիվեն Սփիլբերգ  Ռոբին ՈւիլյամսԲոբ ՀոսքինսՋուլիա ՌոբերտսՄեգգի ՍմիթԳվինեթ Փելթրոու 1992  «Հերոսը»  Սթիվեն Ֆրիրզ  Ջինա ԴևիսԷնդի ԳարսիաՋոան Քյուսակ 1993  «Հավալուսնների գործը»  Ալան Պակուլա  Դենզել ՎաշինգտոնՋուլիա ՌոբերտսՍեմ Շեփարդ 1995  «Համաճարակ»  Վոլֆգանգ Պետերսեն  Մորգան ՖրիմանՔեվին ՍփեյիսՌենե ՌուսոԴոնալդ ՍազերլենդԿուբա Գուդինգ կրտսեր 1996  «Քնածները»  Բարի Լևինսոն  Ռոբերտ Դե ՆիրոԲրեդ ՓիթՔեվին ԲեյքոնԲիլի ՔրուդափՋեյսոն Պատրիկ 1997  «Խաբեություն»  Բարի Լևինսոն  Ռոբերտ Դե ՆիրոՎուդի ՀարելսոնԷնն ՀեչՔիրստեն Դանստ 1997  «Խենթ քաղաք»  Կոստա Գավրաս  Ջոն Տրավոլտա 1998  «Սֆերա»  Բարի Լևինսոն  Սեմյուել ՋեքսոնԼիվ ՇրայբերՇերոն ՍթոունՔուին Լատիֆա 1999  «Ժաննա դ'Արկ»  Լյուկ Բեսոն  Միլա ՅովովիչՋոն ՄալկովիչՎենսան ԿասսելՖեյ ԴանաուեյԷնդրյու Բիրկին 2003  «Խաբեություն»  Ջեյմս Ֆոլե  Էնդի ԳարսիաՌեյչել Վայզ 2004  «Լեմոնի Սնիկետ. 33 դժբախտություն»  Բրեդ Սիլբերլինգ  Ջիմ ՔերրիՋուդ ԼոուՄերիլ ՍթրիփԷմիլի ԲրաունինգՔեթրին Օ'Հարա 2004  «Ծանոթություն Ֆակերների հետ»  Ջեյ Ռոաչ  Ռոբերտ Դե ՆիրոԲեն ՍտիլլերԲարբարա Սթրեյզենդ 2005  «Կորած քաղաք»  Էնդի Գարսիա  Էնդի ԳարսիաԲիլլ Մյուռեյ 2006  «Պարֆյումեր՝ մի մարդասպանի պատմությունը»  Թոմ Տիկվեր  Բեն ՈւիշոուԱլան Ռիքման 2006  «Արձակուրդ փոխանակումով»  Նենսի Մայերս  Ջուդ ԼոուՋեք ԲլեքՔեմերոն ԴիազՔեյթ ՈւինսլեթԷլի Ուոլլակ 2008  «Հարվիի վերջին հնարավորությունը»  Ջոել Հոփքինս  Էմմա ԹոմպսոնՔեթի Բեյքեր 2010  «Ծանոթություն Ֆակերների հետ 2»  Փոլ Վայց  Ռոբերտ Դե ՆիրոԲեն ՍտիլլերԲարբարա ՍթրեյզենդՕուեն ՈւիլսոնՋեսիկա Ալբա 2014  «Խոհարար անիվների վրա»  Ջոն Ֆավրո  Ջոն ՖավրոՍքարլեթ ՅոհանսոնՌոբերտ Դաունի Կրտսեր

 Մրցանակներ 
52 տարբեր կինոմրցանակ է ստացել, ներկայացված է եղել ևս 25-ի։ Դրանց թվում՝ 
 2 Օսկար - «Կրամերն ըննդեմ Կրամերի» և «Անձրևի մարդը» ֆիլմերի համար Օսկար լավագույն դերասանի համար
 6 «Ոսկե Գլոբուս»
 5 «BAFTA»
 1 «Սեզար»
 4 Դավիթ դի Դոնատելլո
 1 «Էմմի (մրցանակ)»
 Բեռլինի, Սան Ֆրանցիսկոյի և Չիկագոյի կինոփառատոնների մեկական մրցանակ և այլն

 Ծանոթագրություններ 

 Գրականություն 
 Lenburg, Jeff Dustin Hoffman։ Hollywood’s Antihero. - iUniverse, 2001. - 206 с. - ISBN 9780595182701
 Игорь Мусский 100 великих актеров. - ВЕЧЕ, 2003. - 528 с.

 Արտաքին հղումներ 

 IMDb-ում էջ
 Դասթին Հոֆմանի կենսագրություն 
 top10films կայքում
 Դասթին Հոֆմանը kinopoisk կայքում
 Դասթին Հոֆմանի մասին film.ru կայքում 
 հարցազրույց Դասթին Հոֆմանի հետ 

Կատեգորիա:1937 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Լոս Անջելես քաղաքում ծնվածներ
Կատեգորիա:Հոլիվուդյան դերասաններ
Կատեգորիա:Օգոստոսի 8 ծնունդներ